AlexejDobrolubov/national_council_slovak_2010 huggingface dataset:
59. schôdza NR SR - 1.deň - B. popoludní 5
Dátum: 2022-02-25
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

79. Pán Kotleba, bolo by namieste ospravedlnenie za ten agresívny útok. Viete, to sa tak nerobí, že keď sa mi nepáči niekoho názor, tak ho agresívne napadnem. Tak to robia len v Rusku. Chcem povedať ešte, že podľa portálu Demagóg je podiel vašich zavádzajúcich, klamlivých a nepravdivých výrokov až 57,5 %. To znamená, že viac klamete, ako hovoríte pravdu. Dokázateľne. To je ten dôvod, prečo vy sa bojíte tak strašne toho blokovania dezinfowebov, lebo vy ste vlastne sám osebe jeden veľký dezinfoweb. A tieto weby sú naozaj nebezpečnými zbraňami Vladimíra Putina, namierenými na našich občanov. Ten istý Putin napadol a vraždí nášho suseda. Vraždil by aj nás, keby sme tu nemali to NATO, proti ktorému tak bojujete. Tento návrh je reakciou na Putinovu agresiu. Ja, mňa by fakt zaujímalo, jak som vás aj počúvala, ja som si aj písala poznámky, mňa by ľudsky zaujímalo, kedy sa preberiete. Kedy prestanete chrániť vraha a agresora a kedy začnete chrániť našich občanov? A keby ste aj verili tomu, čo hovoríte, naozaj v tejto situácii nedokážete ľudsky pripustiť, že ľudia, ktorí chcú zobrať Putinovi z rúk zbrane, ktoré mieria na našich občanov, že aj to sú dobrí ľudia, ktorí to myslia dobre, a nedokážete s nimi normálne, demokraticky diskutovať? Fakt na to nemáte mentálnu a ľudskú kapacitu?
55. schôdza NR SR - 10.deň - B. popoludní
Dátum: 2022-02-17
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

110. Ďakujem. Tento pozmeňovák je súčasťou toho pôvodného návrhu zákona, pretože na zdravotníckom výbore bol prijatý a teraz sa mení. Ide o to, že bolo nutné k 1. 4., aby mamičky dostávali bez papierov príspevok na starostlivosť o dieťa, bolo nutné urobiť nejaké technické veci, ale pôvodný nebol dobrý, preto včera zasadlo ministerstvo zdravotníctva, sociálnych vecí, MIRRI, NCZI, pediatri, ambulancie, nemocnice, poisťovne, VÚC-ky a dali sme dokopy tento pozmeňovák, ktorý je lepší. Preto ja som pôvodne vyňala bod 31 a 35 a teraz toto nahrádza bod 31 a 35 a výsledkom toho bude oproti tomu pôvodnému, že hlásenie sa už nebude týkať všeobecných lekárov a gynekológov a bude sa týkať len pediatrov a len pri novorodencoch, nebude to hlásenie dvakrát mesačne, ale iba raz mesačne a lekári to budú robiť spolu s tým ostatným balíkom vyúčtovania, čo robia aj tak vždy, samozrejme, teda nie je to navyše. Budú vynechané poisťovne, aby nevyvstali náklady na vytvorenie novej linky pre, a softvérov pre ambulantných, pre poisťovne a pre NCZI. NCZI vytvorí samostatnú linku medzi pediatrami a NCZI, ktorá bude len o odfajknutí jedného políčka, čiže nevznikne ani žiadna ďalšia administratíva a... a, a, a, a to je asi tak všetko, čo je tam obsiahnuté. Takže ja som tento návrh poslala včera všetkým členom zdravotníckeho výboru, ktorý ja mám na starosti, a teda dbám na to, aby dostávali – aj opozícia – včas všetky príspevky. Teda chcem za seba povedať, tento pozmeňujúci návrh napriek tomu, že je takto na poslednú chvíľu, je úplne v poriadku a je odsúhlasený aj sektorom v rámci možností, lebo keďže som si ešte včera myslela, že sme koalícia, tak som kolegom chcela vyjsť v ústrety.
55. schôdza NR SR - 10.deň - A. dopoludnia
Dátum: 2022-02-17
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

123. No, kolegovia zo SME RODINA, opäť ťažká reforma, opäť zbabelý, arogantný postoj. Ja sa chcem opýtať, čo ponúkate okrem tohoto, či nejaké riešenia, nejaké návrhy, kam až ste schopní zájsť, k akým obvineniam. Ja od vás počúvam len vyhrážky o odchode z koalície, keď nebude po vašom, porušenia koaličnej zmluvy, ponúkate hlasovanie v prospech opozície, ponúkli ste Žilinku. Máte aj nejaké pozitívne riešenia? Kritizujete, ale neprinášate žiadne. Prinášate skôr len problémy. Okrem hlasovania s opozíciou vykrikujete, že všetci sú proti, pri každej jednej reforme. Bolo to tak aj pri optimalizácii sietí nemocníc, a tak ako ani tam, ani tuto nie je pravda. Za sú všetci slušní ľudia, ktorí chcú rozhodnutia v rozumnej dobe bez korupcie. To, že vy nie ste za, neznamená, že nikto iný. A za sú aj mnohí sudcovia. To nie je tak, pán predseda, že vy si prejde... vy si urobíte piár po celom Slovensku, kde strávite 20 minút na nejakom súde, zatiaľ čo pani ministerka rokuje mesiace, a počas tých 20 minút stihnete ešte aj nemocnicu, ešte aj tlačovú konferenciu, o ktorých ste, samozrejme, stihli všetkých informovať, kde porozprávate, jak vy za nimi stojíte, a, samozrejme, všetko to robíte na parlamentnej limuzíne, ktorú máte vďaka tejto koalícii. A chcem ešte povedať, že vy robíte ramená, ale ste len zbabelci, ktorí sa snažia zariadiť, aby všetko zostalo po starom. Keď už teda sa bavíme drsne a na rovinu, tak sa bavme. (Potlesk.)
55. schôdza NR SR - 10.deň - A. dopoludnia
Dátum: 2022-02-17
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

68. Pán minister, Katka Hatráková je Kresťanská únia a ja ťa teda podozrievam, že toto je hlavný dôvod, ktorý, pre ktorý jej fandíš a pre ktorý ignoruješ ostatné veci a nazývaš ich špinou. Lebo ja osobne mám Katku Hatrákovú ľudsky rada. Ja si myslím, že to je fajn človek, celkom si s ňou rozumiem, nijako mi neprekáža jej viera ani nič také, takisto ako v iných prípadoch, toto je úplne jej vec. Ale veci, ktoré vy nazývate špinou, aj ty osobne si teraz nazval špinou, je, sú vlastne jej vyjadrenia, ktoré ona povedala, to predsa nie je útok na ňu, keď ona niečo povie. A potom, keď to vysvetľovala, tak to vlastne potvrdila. A našli sa ďalšie, ďalšie veci. A miesto toho, aby sa zoči-voči postavila tým novinárom a tej verejnosti, tak na posledný deň napísala nejaký list. Ja rozumiem, že je to ťažké, rozumiem, že je to nepríjemné, nie som z toho vôbec šťastná, že je to takto, ale jednoducho tie fakty a tie jej vyjadrenia nešťastné z minulosti s ohľadom na pozíciu, ktorú má zastávať, to jednoducho nejde ignorovať. Ide to ignorovať len v prípade, ak človek nebere argumenty, ale má len vieru, na tú argumenty nepotrebujú. A ty máš vieru v Katku Hatrákovú.
55. schôdza NR SR - 5.deň - B. popoludní
Dátum: 2022-02-09
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

126. Ďakujem pekne. Pán poslanec Koši... Kočiš, viem, že ste to dobre mysleli, ale vy ste vlastne potvrdili svojím vystúpením (povedané so smiechom) tie obavy sestier, lebo vy ste presne povedali, že ak povie ten, čo študuje praktickú sestru - asistenta, že ak povie, že je zdravotná sestra, tak vlastne to je super, to znie super. No len on nebude zdravotná sestra a to je (reakcia z pléna), áno, áno, ale praktická sestra a to je to, čo si treba uvedomiť a čoho sa sestry vlastne boja, že, že to bude po... a nielen z pohľadu verejnosti, kde je to vlastne o tej nejakej pochopiteľnej obave o nejakej, nejakej ujme, ale aj z pohľadu tých zamestnávateľov v tom následku, lebo keď bude verejnosť vnímať praktickú sestru - asistenta ako zdravotnú sestru, tak je obava, že aj tí zamestnávatelia si to budú uľahčovať, že im dajú robiť veci, ktoré inak môže robiť len praktická sestra. Vlastne si to nikto nevšimne, lebo ten pacient, ten jednoducho bude to vnímať tak, že však je to zdravotná sestra. Čiže preto je dôležité, aby tam bolo ten asistent a aby ľudia vedeli, že to nie je rovnaká úroveň, a vlastne možno aj my, tí, čo reprezentujeme tie zmeny zákonov, by sme to mali verejnosti takto komunikovať. Praktická sestra - asistent nie je zdravotná sestra, lebo nemá dostatočný rozsah kompetencií ani rovnaký rozsah vzdelania, a nie je to k tým sestrám fér, ak to dávame na jednu rovinu.
55. schôdza NR SR - 5.deň - B. popoludní
Dátum: 2022-02-09
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

122. Ďakujem. Pán poslanec Urban, nebol to 40, to bol, že 40 % je záujem o školy, nie vyšší, nie že stredoškolské vzdelanie má 40 %. Tam neviem totiž tie percentá, len teda dozvedela som sa na výbore, že je to väčšina. Pýtali ste sa, či nechceme redukovať školy. Nie, nechcem redukovať, ináč to bude krásny svet, keď už sa budeme môcť o tomto baviť. (Povedané so smiechom.) Ale pokiaľ sa vytvoria dobré podmienky, tak ten záujem by mal byť taký a páči sa mi momentálne tá situácia, ktorú mi opisovali aj stredné školy, že si majú z čoho vyberať, ale nechceme redukovať vysoké školy. Pokiaľ budú mať sestry záujem študovať ďalej, je to pre nás prínosom a som presvedčená - a to je aj pre pána Kočiša odpoveď -, že nielen nižšie vzdelané, vzdelaný personál je tým jadrom a dôležitý, ale ja si myslím, že veľmi potrebujeme aj vysokoškolsky vzdelané sestry, manažérky. Myslím si, že by mali dostať oveľa vyššie kompetencie, a vedia nám veľmi pomôcť v tom systéme, keď ich, keď využijeme ich schopnosti. Pán poslanec Šefčík, hovoríte a úplne s tým súhlasím, že treba riešiť kompetencie, mzdy a tak ďalej. Na to treba peniaze. Ja vás chcem pekne poprosiť, aby ste nám, nám pomohli s tým tlakom na ministerstve financií, lebo naozaj všetci na to doplatíme. Pýtali ste sa na to, že som hovorila, že väčšina je stredoškolských a zároveň že niet koho riadiť. No, to je preto, lebo stredoškolské sestry, pokiaľ mali, myslím, päť rokov praxe, tak boli automaticky považované za vysokoškolsky vzdelané, ale v skutočnosti majú len strednú školu. Treba tiež povedať, že veľmi veľa ich odchádza do iných povolaní alebo do zahraničia, takže to je za mňa všetko. Ďakujem kolegom za, za príspevky a takisto ešte raz ďakujem ministerstvu zdravotníctva za tento veľmi dobrý návrh, s radosťou ho podporím.
55. schôdza NR SR - 5.deň - B. popoludní
Dátum: 2022-02-09
Poslanec: Bittó Cigániková, Jana (SaS)
Druh vystúpenia: Vystúpenie v rozprave

95. Ďakujem pekne. Budem teda pokračovať. Hovorila som o pozmeňujúcom návrhu, ktorý bol prijatý na zdravotníckom výbore, a nepovažujem ho za dobrý, a teda konkrétne to bol návrh sociálnikov. (Ruch v sále.) V prvom rade treba povedať, že tento návrh bol myslený dobre. Cieľom tohto návrhu je a bolo, aby mamičky dostali skôr svoje, svoje peniažky, alebo teda konkrétne príspevok. (Neutíchajúci ruch v sále.) Mám čakať? Tak, Boris, pauzni to. Pauznite mi čas, prosím. (Prerušenie vystúpenia predsedajúcim.)
55. schôdza NR SR - 1.deň - B. popoludní
Dátum: 2022-02-01
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

113. Kolega Stančík, keď budeš odpovedať, pripomeň, prosím ťa, pánovi Kočišovi, že tu sedíme preto, lebo pán Suja obvinil pána Benčíka, že je vrah, čo jednoducho nie je pravda. Obvinil takto napríklad aj mňa. Tiež to nie je pravda. A to je objektívne klamstvo, nie pravda. Ja som teda nedala podanie na výbor a vôbec sa nečudujem Jánovi Benčíkovi, že áno, ale ja som nedala, lebo ja mám takú skúsenosť zo života, keď si Andrej hovoril, tak mi to pripomenulo o tom správaní, ja som mala v živote takého psíka, srnčí ratlík to bol, Riki sa volal. Počúvajte, to bolo besné jak hovado, lebo on sa všetkého bál. On vyšiel z brány, idem ho venčiť, otvorím bránu, on sa tam postavil, presne jak pán Suja, takto, a začal štekať na všetko, čo sa pohlo, raz na dažďovú kvapku, prisahám. Viete prečo? Lebo ten pes sa strašne bál. Strašne. On sa všetkého bál. Dnes mám nemeckú dogu. Veľký sebavedomý pes, ktorý si je istý sám sebou, v živote nešteká, neútočí, je kľudný, s každým kamarát, úplne v pohode. Preto, lebo si je vedomý svojej sily, je si istý sám sebou a nepotrebuje útočiť. Pán Suja, ja rozumiem, že vy ste ten Riki, a preto ja na vás teda nič podávať nebudem, len prestaňte takto besnieť. Neni to pekné. (Potlesk.)
55. schôdza NR SR - 1.deň - B. popoludní
Dátum: 2022-02-01
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

97. No pán Mazurek má 28 rokov, Janko Benčík cez 70, a napriek tomu tu ten 28 ročný chlapček sedí a ziape tu po ňom: "ty debilko, ty taký". Myslíte si, pán doktor, že je to v poriadku? K tomu, čo hovoril Jožko Pročko, no asi by niekto povedal, asi aj povie, však je to tvrdenie proti tvrdeniu, že trénoval Černákových chlapcov, že zmlátil chlapca vo svojej krčme, že vypaľoval pani, ktorá v strachu odišla z Detvy. A niekto to môže tvrdiť, samozrejme, ale keď sa pozriem na správanie pána Suju, na to, čo tu predvádza, on úplne normálne veci, lebo aj ja som emotívna, aj ja dokážem zvýšiť hlas, aj nakričať, aj všetko, ale keď to niekto robí nonstop, vkuse, aj pri úplne normálnych veciach, tak on má naozaj problémy so sebaovládaním a so správaním. To je úplne evidentné. A jeho teda správanie naznačuje, že to svedectvo, ktoré sem priniesol Jožko Pročko, by mohlo byť pravdivé. A chcem ešte povedať k tomu, že si myslím, že je to veľké mediálne divadlo, čo predvádza Mazurek a Suja, lebo keď ich, chlapcov, stretnem v zákulisí, to sú normálne že príjemní chalani. Oni vám otvoria dvere: "Zdravíme, pani Cigániková! Ako sa máte?" Otvoria dvere, kecajú, normálni sympoši, úplne že pokecáte si s nimi, minule. A aj v posilňovni sa stretneme. Ani, v živote ani raz, ani jediný krát sa na mňa nezamračili, nezvýšili na mňa hlas, neurazili ma, mimo kamier. Akonáhle si sadnú sem, začnú tu ziapať, že sme tu debilkovia a podobne. Toto je tá frajerina? Ja, ja si myslím, že naozaj toto nie je frajerina, že toto je úbohosť. Ja viem, že na to takí tí hej-Slováci v krčme, že na toto, akože toto je to, čomu sa fandí na Slovensku alebo v časti Slovenska, ale ja osobne, mne je to na smiech, mne je z toho trápne a úboho aj za pána Suju, aj za pána Mazureka.
55. schôdza NR SR - 1.deň - B. popoludní
Dátum: 2022-02-01
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

71. Ďakujem veľmi pekne. Ja chcem len pripomenúť, že témou tohto bodu je ospravedlnenie pána Suju voči pánovi Benčíkovi. Toto ospravedlnenie nariadilo pánovi Sujovi, nariadil mandátový a imunitný výbor práve kvôli tomu, že bolo dokázané, že pán Suja sa naozaj choval nevhodne, nekorektne, že urážal a ponižoval pána Benčíka neodôvodnene a preto teda takéto niečo nariadil. Na to sa sem postaví pán Suja, ziape tu na celý parlament, na všetkých, pouráža všetkých a opakovane je teda opäť upozorňovaný vedením, že to nemá robiť, že to nemá vyostrovať, že sa má len ospravedlniť, pokračuje v tom a je mu zobrané slovo. A keď teda o tom viacerí moji kolegovia na to upozorňujú, že toto, toto, čo predviedol pán Suja, nie je správne, tak sa postaví pán, pán Mazurek, ktorý ako, ako nedovyvinutý adolescent má problém s demokraciou, s pravidlami, tam rúško na brade, nevie, čo je rokovací poriadok, nechápe akože absolútne, že tolerancia zákonov, na ktorých porušovanie pán Benčík upozorňoval, slušne a trpezlivo upozorňoval. To je všetko, čo robil. Lívia tu nie je chúďatko, obeť. Lívia je tá, ktorá porušovala zákony, porušovala minimálne etiku, morálku a pán Benčík neurobil nič iné, iba jej verejne, prečo mi ukazujete na hlavu, že mi šibe? (Reakcia z pléna.) Mali ste už pätnásť, prosím vás? (Reakcia z pléna.) Počujete, pán Mazurek? Vy sa neviete... (Prerušenie vystúpenia predsedajúcim.) Blanár, Juraj, podpredseda NR SR 72. (Povedané súbežne s rečníčkou.) Poprosím vás, pán kolega Mazurek, budete mať možnosť reagovať. Bittó Cigániková, Jana, poslankyňa NR SR 73. (Povedané súbežne s predsedajúcim.) ... prosím vás, neviete sa ovládať? Neviete chovať slušne? (Reakcia z pléna.) Blanár, Juraj, podpredseda NR SR 74. (Povedané súbežne s rečníčkou.) Pán poslanec, budete mať možnosť reagovať. Bittó Cigániková, Jana, poslankyňa NR SR 75. (Povedané súbežne s predsedajúcim.) Ja len chcem povedať, že pán Benčík len slušne upozorňoval vo verejnom priestore na to, aký status dala. Pri iných príležitostiach robil to isté. Teraz ja sa chcem opýtať, pochybí ten, ktorý takto, takýmto spôsobom koná a na ktorého je potom trestné oznámenie podané, ktorý je odsúdený či už spoločnosťou alebo orgánmi na to určenými, alebo pochybil ten, ktorý na to upozornil. Veď sa chovajte jak ľudia. Vy sa chováte jak zvieratá, fakt. (Potlesk.)
48. schôdza NR SR - 15.deň - A. dopoludnia
Dátum: 2021-11-12
Poslanec: Beluský, Martin (ĽS Naše Slovensko)
Druh vystúpenia: Vystúpenie s faktickou poznámkou

204. Ďakujem za slovo, pán podpredseda. Pán poslanec Svrček, chcem naozaj v dobrom oceniť tento pozmeňujúci návrh, ktorý predkladáte s vašimi poslancami. Naozaj to, že sa snažíte to časovo ohraničiť, je treba pochváliť, aby to nebolo teda zneužívané dookola. Síce, samozrejme, nebolo by ťažké to potom zase upraviť, ak by bolo potrebné, ale aj napriek tomu to sa nedá pochváliť. Ale opätovne, pán poslanec, vám chcem znovu povedať, že podľa mňa tá formulácia, v ktorej hovoríte, že podmienky zabezpečenia bezplatného dodania testov určí vláda Slovenskej republiky, nie je podľa mňa dostatočná na to, aby ten zamestnávateľ, ktorému v inom, v inom odseku v tom Zákonníku práce ukladáte povinnosť zabezpečiť tým zamestnancom bezplatne sa otestovať. Jednoducho nie je to tým upravené podľa mňa. Keď ten zamestnávateľ stále je povinný tie testy tým zamestnancom bezplatne poskytovať a bez ohľadu na to, či tá vláda určí, alebo neurčí tie podmienky, alebo či ich dodá, alebo nedodá, jednoducho skôr by som tam čakal nejakú, nejakú inú formuláciu, ktorá povie, že tí zamestnávatelia musia poskytnúť to bezplatné otestovanie v prípade, že tie testy im zabezpečí vláda alebo to kompenzuje vláda, alebo nejak inak to naformulovať právne. A takto si myslím, že stále môže naskytnúť, aj sa vyskytne podľa mňa v praxi situácia, že tí zamestnávatelia tie testy nedostanú alebo nebudú ich mať zabezpečené aj kvôli možno logistickým alebo nejakým iným problémom. V zmysle tohto zákona budú stále povinní to robiť. Čiže môžu sa dostať do ťažkých ekonomických problémov, a to je to, čomu chcem sa ja vyhnúť a tomu, predpokladám, že sa chcete vyhnúť aj vy. Ďakujem pekne.
48. schôdza NR SR - 15.deň - A. dopoludnia
Dátum: 2021-11-12
Poslanec: Beluský, Martin (ĽS Naše Slovensko)
Druh vystúpenia: Vystúpenie s faktickou poznámkou

196. Ďakujem za slovo. Pani poslankyňa Kavecká, ja som vám v dobrom zakričal, aby ste nečítali to odôvodnenie. Nie preto, že by som vám chcel urobiť zle, ale upozorňoval vás na to aj pán podpredseda Blanár. Podľa § 29 ods. 1 poslanec prednesie svoje pozmeňujúce a doplňujúce návrhy na záver svojho vystúpenia v rozprave, a to doslovné prečítanie pozmeňujúceho a doplňujúceho návrhu bez odôvodnenia. Tak je to tam napísané. Čiže nie je mojím cieľom za každú cenu teraz sa chytať za každé slovíčko. Ale takto jednoducho je stanovené kvôli tomu, že voľakedy bol neobmedzený čas v rozprave, takže mohli ste aj ten pozmeňovák čítať, koľko chceli, aj s odôvodnením, prerušovať to. Teraz je čas obmedzený, tak aby sa tam to čítanie pozmeňujúceho návrhu nepočítalo, preto je to takýmto spôsobom vymyslené, a preto by ste ho nemali už potom odôvodňovať, keď už vám časomiera nejde. A potom, dobre, máte tam tie legislatívnotechnické veci kvôli tomu, že nebol výbor pre zdravotníctvo, s tým ja nemám žiadny problém. A takisto nevyjadrujem ani žiadny problém s tým, že by to bolo obsahovo nesúvisiace. Pretože viete, nové veci navrhujete v súvislosti s tým, že sa zrušuje to, tá pandemická, pandemické nemocenské. Takže nebudem to za každú cenu teraz všetko napádať len preto, že som člen opozície. Ale aj napriek tomu chcem upozorniť, keďže i vy tam novelizujete ďalší zákon, zákon o náhrade príjmu pri dočasnej pracovnej neschopnosti zamestnanca č. 462/2003, tak zase podľa § 94 ods. 2 pri prerokovaní návrhu zákona, ktorým sa mení a dopĺňa iný zákon, možno podať návrhy, ktoré predložený zákon rozširujú, a vy ho rozširujete, len vtedy, ak s tým navrhovateľ vyjadrí súhlas najskôr pred hlasovaním. Takže zase chcem požiadať ministerku, aby si splnila túto zákonnú povinnosť a vyjadrila súhlas s týmto pozmeňujúcim návrhom. Ďakujem.
48. schôdza NR SR - 15.deň - A. dopoludnia
Dátum: 2021-11-12
Poslanec: Beluský, Martin (ĽS Naše Slovensko)
Druh vystúpenia: Vystúpenie s faktickou poznámkou

180. Ďakujem kolegom za faktické poznámky. Áno, ja som chcel byť konštruktívny, a preto som to povedal ešte na začiatku ústnej rozpravy, aby koaliční poslanci zvážili preformulovanie pozmeňujúceho návrhu, stále je na to dosť času sadnúť si k tomu, prepísať to, podpísať to a predložiť to potom, takže naozaj, ak chcete pomôcť tým zamestnávateľom a chcete, aby ich to ekonomicky nezruinovalo, tak to ustanovenie, ktoré navrhujete doplniť, podľa mňa ten problém nevyrieši v prípade, že vláda nedostatočným spôsobom alebo žiadnym spôsobom nezabezpečí tie testy. A stále by tam mala byť teda nejaká výnimka alebo nejaká klauzula, ktorá bude hovoriť tým zamestnávateľom, že v prípade, že to zabezpečené nebolo, tak nebudú musieť tie testy zabezpečovať sami, pretože by ich to ekonomicky zruinovalo. A tiež by som chcel dať do pozornosti programové vyhlásenie vlády, ktoré na strane 14 hovorí, že „vláda zabezpečí dodržiavanie zákazu nepriamych novelizácií právnych predpisov a obsahovo nesúvisiacich novelizácii právnych predpisov“. Pani ministerka, to teraz hovorím smerom k vám, tzv. prílepkov. Ešte raz opakujem, ten predložený návrh, ktorý predložil pán poslanec Sloboda, vy by ste mali s ním vyjadriť súhlas podľa rokovacieho poriadku, ja vás žiadam, aby ste ten súhlas nedali, aby ste dodržiavali svoje vlastné programové vyhlásenie vlády. Ďakujem pekne.
48. schôdza NR SR - 15.deň - A. dopoludnia
Dátum: 2021-11-12
Poslanec: Beluský, Martin (ĽS Naše Slovensko)
Druh vystúpenia: Vystúpenie s faktickou poznámkou

63. Ďakujem za slovo, pán predseda. Pán poslanec Sloboda, ja nebudem kritizovať váš pozmeňovací návrh z pohľadu cieľa, ktorý sa snažíte dosiahnuť, teda chcete, aby športovci aj po 31. decembri 2021 nemuseli hradiť plne odvodové zaťaženie. To nemáme problém niečo také podporiť, samozrejme. Ale ja sa vás chcem spýtať, pán poslanec, vy ste kedy zistili, že 31. december 2021 sa v podstate blíži a už za chvíľku bude tento dátum? Lebo my teraz prejednávame zákon, ktorý sa týka úplne iných vecí. Netýka sa vôbec športových klubov ani odpusťovania nejakých platieb nejakých odvodov. A zároveň vám chcem dať do pozornosti § 94 zákona o rokovacom poriadku, ktorý hovorí v odseku 2, že „prerokovanie návrhu zákona, ktorým sa mení a dopĺňa iný zákon, možno podávať návrhy, ktoré predložený návrh zákona rozširujú len vtedy, ak s tým navrhovateľ vyjadrí súhlas najneskôr pred hlasovaním“. A podľa odseku 3 „pri prerokovaní návrhu zákona nemožno podať návrh, ktorým sa mení alebo dopĺňa iný zákon, ktorý obsahovo nesúvisí s prerokovaním navrhovaného zákona, ak podaný návrh nespĺňa náležitosti podľa odseku 2 alebo 3, predsedajúci nedá o ňom hlasovať“, pán poslanec. O vašom pozmeňovacom návrhu nie je možné dať hlasovať, pretože, pretože obsahovo nesúvisí s prerokovaným návrhom zákona. A chcem sa vás spýtať, prečo ste neprišli s týmto návrhom zákona oveľa skôr v riadnom legislatívnom konaní? Teraz sme mohli mať na tejto schôdzi prvé čítanie, potom sme mohli mať kľudne druhé čítanie hneď na ďalšej schôdzi a mohlo sa to kľudne, kľudne stihnúť. Ďakujem za odpoveď.
48. schôdza NR SR - 15.deň - A. dopoludnia
Dátum: 2021-11-12
Poslanec: Beluský, Martin (ĽS Naše Slovensko)
Druh vystúpenia: Vystúpenie s faktickou poznámkou

21. Ďakujem za slovo. Tento zákon je tými vládnymi predstaviteľmi predstavovaný rôznymi spôsobmi. Aj v dôvodovej správe je opísaný napríklad, že cieľom tohto zákona je reagovať na aktuálny stav v spoločnosti týkajúci sa dohľadu nad dodržiavaním opatrení. Ďalej sa navrhuje vytvoriť zákonné predpoklady pre nariadenie uzatvoriť prevádzku počas krízovej situácie alebo že cieľom je osobitne postihovať verbálne útoky a znevažovanie poskytovateľov a prijímateľov zdravotnej starostlivosti. Čo však v tomto zákone alebo v dôvodovej správe nie je napísané a predstavitelia vlády, ktorí tento zákon uvádzajú alebo predstavujú, zámerne zamlčiavajú, že skutočným cieľom tohto zákona je jedna jediná vec, a to hľadať ďalšie spôsoby, ako znepríjemňovať život nezaočkovaným ľuďom. Jednoducho povedané, keď si zaočkovaný, môžeš ísť do reštaurácie, môžeš ísť aj na kultúrne podujatie, môžeš ísť kľudne do práce po novom, ale ak nie si zaočkovaný, tak nemôžeš ísť ani do reštaurácie, nemôžeš ísť ani na kultúrne podujatia a po novom nemôžeš ísť ani do práce bez toho, aby si sa dával každé dva dni testovať. Už by bolo naozaj dobré, keby vláda hovorila otvorene o tom, čo vlastne chce dosiahnuť týmito zákonmi, a neskrývala sa za nejakými inými peknými rečičkami.